stanford-oval/wikipedia huggingface dataset:
ลิมิตของฟังก์ชัน
ตัวอย่าง > ฟังก์ชันบนปริภูมิอิงระยะทาง

ถ้า z เป็นจำนวนเชิงซ้อน โดยที่ |z| < 1 แล้วลำดับ z, z2, z3, ... ของจำนวนเชิงซ้อนจะลู่เข้าโดยมีลิมิตเป็น 0 โดยเรขาคณิตแล้ว จำนวนเหล่านี้จะ "เวียนเป็นก้นหอย" เข้าสู่จุดกำเนิด ตามเส้นก้นหอยลอการิทึม
ในปริภูมิอิงระยะทาง C[a,b] ของฟังก์ชันต่อเนื่องใด ๆ ที่นิยามบนช่วง [a,b] โดยมีระยะทางเพิ่มขึ้นจาก Supremum norm สมาชิกทุกตัวสามารถเขียนในรูปของลิมิตของลำดับของ ฟังก์ชันพหุนาม ได้ นี่คือเนื้อหาของ ทฤษฎีบทสโตน-ไวแยร์สตราสส์ (Stone-Weierstrass theorem)
หญ้าลอยลม

| หญ้าลอยลม |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Spinifex 
สปีชีส์:: S.  littoreus
ชื่อทวินาม
Spinifex littoreus 

หญ้าลอยลม (ชื่อวิทยาศาสตร์: Spinifex littoreus) เป็นหญ้าที่ขึ้นตามชายหาด ลำต้นทอดเกาะติดกับผืนทราย ลำต้นเหนียวขึ้นทอดต่อกันเป็นร่างแหคลุมพื้นทราย โดยหยั่งรากยึดเป็นจุด ๆ  ใบงอกจากต้นเป็นรูปดาวกระจาย เมื่อถูกทรายกลบจะแทงยอดใหม่ขึ้นมาใหม่ได้ และใบที่หลุดออกจากต้นก็จะปลิวตามลมแล้วไปงอกเป็นต้นใหม่ได้เช่นกัน ใบแข็ง ป้องกันการสูญเสียน้ำ  ระบบรากและลำต้นแบบร่างแหช่วยยึดผืนทรายและหาน้ำ และคอยดักเศษไม้เศษใบไว้ย่อยสลายสะสมเป็นสารอินทรีย์หน้าผิวดิน  ช่อดอกออกเป็นรัศมีทุกทาง เมื่อผลแก่ ช่อผลจะหลุดจากต้น
หญ้ายฺหวินเซียง

| หญ้ายฺหวินเซียง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Cymbopogon
สปีชีส์:: C.  distans
ชื่อทวินาม
Cymbopogon distans 

หญ้ายฺหวินเซียง (จีน: 芸香草; พินอิน: Yúnxiāngcǎo) หรือ จิ่วเย่-ยฺหวินเซียง (จีน: 韭叶芸香; พินอิน: Jiǔyè Yúnxiāng) หรือ หญ้าจูเก่อ (จีน: 诸葛草; พินอิน: Zhūgěcǎo) ชื่อวิทยาศาสตร์ Cymbopogon distans เป็นพืชในสกุลตะไคร้ (Cymbopogon) วงศ์หญ้า (Poaceae) มีถิ่นกำเนิดในประเทศจีนในมณฑลฉ่านซี, ทางใต้ของมณฑลกานซู่, มณฑลเสฉวน, มณฑลกุ้ยโจว, มณฑลยูนนาน, เขตปกครองตนเองทิเบต รวมไปถึงในทางตะวันตกเฉียงเหนือของประเทศอินเดีย, ประเทศปากีสถาน, ภูมิภาคกัศมีร์  และประเทศเนปาล
สตีฟ คูแกน

| สตีฟ คูแกน |
| --- | --- |
Coogan at the Berlin International Film Festival (2017)
เกิด: สตีเฟ่น จอห์น คูแกน  (1965-10-14) 14 ตุลาคม ค.ศ. 1965 (58 ปี) Middleton, Greater Manchester, England
ศิษย์เก่า: Manchester Polytechnic School of Drama
อาชีพ: Actor comedian screenwriter producer
ปีปฏิบัติงาน: 1987–present
คู่สมรส:  Caroline Hickman (2002–05) 
บุตร: 1
ญาติ:  Brendan Coogan (brother)   Martin Coogan (brother) 
   Coogan's voice  from the BBC programme Desert Island Discs, 11 October 2009 
สตีฟ คูแกน (Steve Coogan) มีชื่อเต็มว่า สตีเฟ่น จอห์น คูแกน เป็นนักแสดงชาวอังกฤษที่มีชื่อเสียงด้านคอเมดี้ เกิดเมื่อวันที่ 14 ตุลาคม พ.ศ. 2508 ผลงานที่ทำให้รู้จักกันดีนั่นคือ 80 วัน จารกรรมฟัดข้ามโลก,  Night at the Museum ทั้งสามภาค และภาพยนตร์ด้านคอมเมดี้จำนวนมาก
วิทยาลัยอาชีวศึกษาแม่สาย

| --- | --- |
ชื่อย่อ: อชส.
คติพจน์: วิชาชีพก้าวหน้า ภาษาจีนก้าวไกล มั่นในคุณธรรม
สถาปนา: 25 ตุลาคม พ.ศ. 2542
ที่ตั้ง: 188 หมู่ 3 ตำบลโป่งงาม อำเภอแม่สาย จังหวัดเชียงราย
เว็บไซต์: วิทยาลัยอาชีวศึกษาแม่สาย
วิทยาลัยอาชีวศึกษาแม่สายเดิมชื่อ  โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ  ประเภทวิชาพาณิชยกรรม สาขาพณิชยการ และประเภทวิชาอุตสาหกรรมการท่องเที่ยว ตั้งอยู่เลขที่ ๑๘๘  หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย
ประวัติ

วิทยาลัยอาชีวศึกษาแม่สายเดิมชื่อ  โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ  ประเภทวิชาพาณิชยกรรม สาขาพณิชยการตั้งอยู่เลขที่ ๑๘๘  หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย  โรงเรียนอาชีวศึกษาแม่สาย  เกิดขึ้นจากแนวความคิดของนายเจริญ ปรีดีพจน์ ได้เล็งเห็นว่าการศึกษามีความสำคัญอย่างยิ่งต่อการครองชีพและอนาคตของชาวจีนอพยพในเขตภาคเหนือของประเทศไทย ซึ่งส่วนใหญ่ลูกหลานชาวจีนเหล่านี้อยู่ในฐานะค่อนข้างยากจนด้อยโอกาสที่จะได้เข้าศึกษาต่อในสถาบันการศึกษาในระดับกลางและระดับสูงต่อไป  หลังจากที่จบการศึกษาภาคบังคับ ก็ต้องเข้าสู่สังคมหางานทำเพื่อนำรายได้มาช่วยเหลือครอบครัวซึ่งความรู้ที่ได้เรียนมาก็ไม่สามารถก้าวหน้าในการประกอบอาชีพได้  และไม่เพียงพอต่อการยังชีพในโลกที่พัฒนาอย่างรวดเร็ว เนื่องจากขาดทุนทรัพย์ที่จะศึกษาต่อในระดับสูงนั่นเอง  และมิใช่เฉพาะลูกหลานชาวจีนเท่านั้นบุคคลทั่วไปที่มีความสนใจที่จะเข้ามาเรียนในโรงเรียนอาชีวศึกษาแม่สายแห่งนี้  ทางโรงเรียนก็เปิดรับทั่วไปเช่นกัน เพราะหลักสูตรการเรียนการสอนได้ยึดเอาหลักสูตรของสำนักงานคณะกรรมการการอาชีวศึกษา  และเน้นการใช้ภาษาจีนเพื่อรองรับการขยายตัวทางเศรษฐกิจของภูมิภาคนี้ ซึ่งต่อไปในอนาคตภาษาจีนจะเป็นภาษาทางธุรกิจต่อไป  ดังนั้นเยาวชนจึงไม่สมควรที่จะหยุดยั้งการใฝ่หาความรู้ และควรจะส่งเสริมให้มีการศึกษาต่อไปในระดับสูง จากแนวคิดดังกล่าว นายเจริญ ปรีดีพจน์ ได้ประชุมกับคณะกรรมการหมู่บ้านและผู้นำชุมชน  ส่วนราชการที่เกี่ยวข้อง ตลอดจนครูใหญ่ในโรงเรียนมัธยมศึกษาตอนต้นครูผู้สอนภาษาจีนในระดับมัธยมต้น  ในเขตจังหวัดเชียงราย จึงได้ตั้งคณะกรรมการขึ้นมาชุดหนึ่งเพื่อที่จะก่อตั้งโรงเรียนอาชีวศึกษาแม่สายขึ้นเมื่อวันที่ ๒๕ตุลาคม พ.ศ.  ๒๕๓๙ เพื่อเป็นสาธารณะกุศล และให้บรรลุวัตถุประสงค์ดังกล่าวข้างต้น จากนั้นได้ดำเนินการขอจดทะเบียนจัดตั้งมูลนิธิชื่อ "มูลนิธิบ้านถ้ำ"  และได้รับอนุญาตจากสภาวัฒนธรรมแห่งชาติเมื่อ วันที่ ๒มีนาคม พ.ศ. ๒๕๔๒จากนั้นจึงดำเนินการเพื่อขอจัดตั้งโรงเรียน และขอใบอนุญาต  จากสำนักงานศึกษาธิการ จังหวัดเชียงราย วันที่ ๒๓พฤษภาคม
พ.ศ. ๒๕๔๓
หลักสูตรที่เปิดสอน

หลักสูตรระดับการศึกษาและสาขาที่เปิดสอน
หลักสูตรที่เปิดสอน > หลักสูตรประกาศนียบัตรวิชาชีพ (ปวช.)

ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้
1.ประเภทวิชาพาณิชยกรรม
1.1 สาขาวิชาพณิชยการ
สาขางานการบัญชี
สาขางานการตลาด
สาขางานคอมพิวเตอร์ธุรกิจ
2.ประเภทวิชาอุตสาหกรรมการท่องเที่ยว
2.1 สาขาวิชาการโรงแรมและท่องเที่ยว
สาขาการท่องเที่ยว
แหล่งข้อมูลอื่น

วิทยาลัยอาชีวศึกษาแม่สาย
สุพิทย์ วรอุทัย

| พลเอกสุพิทย์ วรอุทัยม> ป.ช., ม.ว.ม. |
| --- | --- |

สมาชิกสภานิติบัญญัติแห่งชาติ
ดำรงตำแหน่ง 15 พฤศจิกายน พ.ศ. 2520 – 21 เมษายน พ.ศ. 2522
 
ข้อมูลส่วนบุคคล
เกิด: 29 มกราคม พ.ศ. 2479 (88 ปี)
คู่สมรส: นางลดาวัลย์ วรอุทัย
ยศที่ได้รับการแต่งตั้ง
สังกัด: กองบัญชาการกองทัพไทย
ยศ:  พลเอก

พลเอก สุพิทย์ วรอุทัย อดีตจเรทหารทั่วไป อดีตนายทหารราชองครักษ์พิเศษ
การศึกษา

จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนนายร้อยพระจุลจอมเกล้า รุ่นที่ 8 รุ่นเดียวกับ พลเอก ยุทธศักดิ์ ศศิประภา อดีตรองนายกรัฐมนตรี , พลเอก กิตติ รัตนฉายา อดีตแม่ทัพภาคที่ 4
การรับราชการ

พ.ศ. 2529 เลขานุการกองบัญชาการทหารสูงสุด
พ.ศ. 2531 รองปลัดบัญชีทหาร
พ.ศ. 2532 ปลัดบัญชีทหาร
พ.ศ. 2534 ประจำสำนักผู้บัญชาการทหารสูงสุด
พ.ศ. 2535 หัวหน้านายทหารฝ่ายเสนาธิการประจำผู้บัญชาการทหารสูงสุด
พ.ศ. 2536 ผู้อำนวยการกองอำนวยการกลางรักษาความปลอดภัยแห่งชาติ
พ.ศ. 2537 รองผู้บัญชาการทหารสูงสุด
พ.ศ. 2538 จเรทหารทั่วไป
พ.ศ. 2539 เกษียณอายุราชการ
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2540 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2514 –  เหรียญจักรมาลา (ร.จ.ม.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
วิทยาลัยอินเตอร์เทคลำปาง

| --- | --- |

ชื่อย่อ: ว.อ.ท. / LIT
คติพจน์: เรียนรู้สู่ชีวิตที่ทันสมัยในโลกแห่งเทคโนโลยี
ประเภท: สถาบันอุดมศึกษาเอกชน
สถาปนา: 6 พฤษภาคม พ.ศ. 2547 (20 ปี)
นายกสภาฯ: ดร.สุชาติ เมืองแก้ว
อธิการบดี: ผศ.ดร.จักรพันธ์ พรนิมิตร
ผู้ศึกษา: 462 คน (2566)
ที่ตั้ง: 173/1 ถนนพหลโยธิน ตำบลชมพู อำเภอเมืองลำปาง จังหวัดลำปาง 52100
สี: ██ สีน้ำเงิน
เว็บไซต์: www.lit.ac.th
วิทยาลัยอินเตอร์เทคลำปาง เป็นสถาบันอุดมศึกษาเอกชนของประเทศไทย ได้รับการอนุญาตให้จัดการศึกษาระดับปริญญาตรี เมื่อวันที่ 6 พฤษภาคม พ.ศ. 2547 ซึ่งแต่เดิมได้มีการจัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ตั้งแต่ปี พ.ศ. 2515
วิทยาลัยอินเตอร์เทคลำปาง ตั้งอยู่ที่ถนนพหลโยธิน ตำบลชมพู อำเภอเมืองลำปาง จังหวัดลำปาง
คณะที่เปิดสอน > คณะวิศวกรรมศาสตร์และเทคโนโลยี

สาขาวิชาเทคโนโลยีอุตสาหกรรม
กลุ่มงานเทคโนโลยียานยนต์
กลุ่มงานเทคโนโลยีการผลิต
กลุ่มงานเทคโนโลยีคอมพิวเตอร์
กลุ่มงานเทคโนโลยีไฟฟ้าและอิเล็กทรอนิกส์
คณะที่เปิดสอน > คณะพาณิชยศาสตร์และอุตสาหกรรมบริการ

หลักสูตรบริหารธุรกิจบัณฑิต
สาขาวิชาบริหารธุรกิจระหว่างประเทศ
สาขาวิชาระบบสารสนเทศ
สาขาวิชาการตลาด
สาขาวิชาการจัดการทรัพยากรมนุษย์
หลักสูตรบัญชีบัณฑิต
สาขาวิชาบัญชี
หลักสูตรศิลปศาสตร์บัณฑิต
สาขาอุตสาหกรรมท่องเที่ยว
สาขาวิชาภาษาไทย (สำหรับนักศึกษาต่างชาติ)
หลักสูตรบริหารธุรกิจมหาบัณฑิต
สาขาวิชาการจัดการ
การจัดการศึกษานอกสถานที่ตั้ง

วิทยาลัยอินเตอร์เทคลำปาง มีการจัดการศึกษานอกสถานที่ตั้งที่ได้รับการรับรองจากสำนักงานคณะกรรมการการอุดมศึกษา (สกอ.) ตั้งแต่ปี พ.ศ. 2552 จำนวน 1 แห่ง คือ ศูนย์กรุงเทพมหานคร ณวิทยาลัยเทคโนโลยีจรัลสนิทวงศ์ ซอยจรัญสนิทวงศ์ 41 ถนนจรัญสนิทวงศ์  แขวงอรุณอมรินทร์ เขตบางกอกน้อย กรุงเทพมหานคร
แหล่งข้อมูลอื่น

วิทยาลัยอินเตอร์เทคลำปาง
สเตลลาร์

| stellar |
| --- | --- |

ข้อมูลพื้นฐาน
ที่เกิด:  โซล เกาหลีใต้
แนวเพลง: เค-ป็อป
อาชีพ: นักร้อง
ช่วงปี: 2011-2018
ค่ายเพลง:  The entertainment pascal

อดีตสมาชิก: อีซึล  โจอา  กายอง  จอนยูล มินฮี   โซยอง  ฮโยอึน  ยองฮึน

เว็บไซต์: Official Fan Café, Stellar Official me2day, Stellar Official Website ,Stellar Official Twitter
สเตลลาร์  (เกาหลี :스텔라 , อังกฤษ :stellar )เป็นวงดนตรีหญิงล้วนสัญชาติเกาหลีใต้ สังกัด Top Class Entertainment  มีสมาชิก 4 คน คือ กายอง, จอนยูล, มินฮี, ฮโยอึน และเพิ่มสมาชิกใหม่อีก 1 คน คือ โซยอง แต่ทางค่ายยังไม่ได้ประกาศอย่างเปนทางการ ตอนนี้ สมาชิก เป็น 5 คน กายอง จอนยูล มินฮี โซยอง และ ฮโยอึน และ ตอนนี้ วง stellar
เปลี่ยนค่ายแล้ว เป็น The entertainment pascal .
สมาชิก

| 0 | 1 | 2 | 3 | 4 |
| --- | --- | --- | --- | --- |

| ชื่อในวงการ | ชื่อจริง | วันเกิด | ตำแหน่งในวง | เข้าร่ม |
| ไทย | ไทย | วันเกิด | ตำแหน่งในวง | เข้าร่ม |
| มินฮี | จู มินฮี | 3 มกราคม พ.ศ. 2536 (31 ปี) | นักร้องนำ ภาพลักษณ์ | 2012 |
| ฮโยอึน | อี ฮโยอึน | 16 มีนาคม พ.ศ. 2536 (31 ปี) | นักร้องเสียงหลัก | 2012 |
| โซยอง | อิม โซยอง | 6 กันยายน พ.ศ. 2536 (31 ปี) | นักเต้นนำ นักร้องเสริม แรปเปอร์ | 2017 |
| ยองฮึน |  |  |  | 2017 |
สมาชิก > อดีตสมาชิก > สมาชิกรุ่นที่ 1

| ชื่อในวงการ> ไทย | ชื่อจริง> ไทย | วันเกิด | ตำแหน่ง | เข้าร่วม | ออก |
| --- | --- | --- | --- | --- | --- |
| อีซึล | คิม อีซึล | 14 มิถุนายน พ.ศ. 2533 (34 ปี) | นักร้องเสียงหลัก | 2011 | 2012 |
| โจอา | โช ยองจิน | 15 สิงหาคม พ.ศ. 2534 (33 ปี) | นักร้องนำ | 2011 | 2012 |
| กายอง | คิม กายอง | 2 ธันวาคม พ.ศ. 2534 (32 ปี) | หัวหน้าวง  นักร้องเสริม นักเต้นนำ แร็ปเปอร์นำ | 2011 | 2017 |
| จอนยูล | จอน ยูรา | 20 มีนาคม พ.ศ. 2537 (30 ปี) | แร็ปเปอร์หลัก นักเต้นหลัก นักร้องเสริม น้องเล็ก | 2011 | 2017 |
สมาชิก > อดีตสมาชิก > มินิอัลบั้ม

| ข้อมูลอัลบั้ม | จำหน่าย | รายชื่อเพลง |
| --- | --- | --- |
| Marionette | 12 กุมภาพันธ์ 2557 |   01. T.I.E  02. "Marionette"  03.Guilty  04.You Got it  05.Study  06.Study Remix Ver. |
| ข้อมูลอัลบั้ม | จำหน่าย | รายชื่อเพลง |
| --- | --- | --- |
| Sting | 18 มกราคม 2559 |   01. Sting  02. lnsomnia  03. love spell |
ดิจิตอลซิงเกิ้ล

[2011.08.22] Myung Wol the Spy OST Part.5 (스파이 명월)
[2011.08.23] Rocket Girl (로켓걸)
[2012.02.08] UFO
[2013.07.12] Gongbuhaseyo (공부하세요; Study)
[2014.02.11 ] 마리오네트 (Marionette)
[ 2015.07.19 ] 떨려요 (Vibrato)
[ 2016.01.17 ] 찔려(Sting)
[2016.07.18 ] Crying
[ 2016.08.04] Love spell
สงครามท่าดินแดง

สงครามท่าดินแดง เป็นสงครามระหว่างสยามอาณาจักรรัตนโกสินทร์และอาณาจักรพม่าราชวงศ์โก้นบอง เป็นการรุกรานของพม่าครั้งที่สองในสมัยรัตนโกสินทร์และเป็นเหตุการณ์ต่อเนื่องจากสงครามเก้าทัพ เกิดขึ้นหลังจากสงครามเก้าทัพหนึ่งปีในพ.ศ. 2329 หลังจากที่ฝ่ายพม่าซึ่งนำโดยพระเจ้าปดุงปราชัยไปในสงครามเก้าทัพและถอยทัพกลับ ในปีต่อมาฝ่ายพม่าพระเจ้าปดุงทรงจัดทัพเข้ารุกรานสยามอีกครั้ง โดยเข้ามาทางเส้นทางเดียวคือทางด่านเจดีย์สามองค์ พระบาทสมเด็จพระพุทธยอดฟ้าจุฬาโลกมหาราชและกรมพระราชวังบวรมหาสุรสิงหนาทเสด็จยกทัพไปสู้รบกับฝ่ายพม่าที่ท่าดินแดงและสามประสบ (อำเภอสังขละบุรี จังหวัดกาญจนบุรี) ได้รับชัยชนะสามารถต้านทานการรุกรานของพม่าได้สำเร็จ
เหตุการณ์นำ

ในพ.ศ. 2328 หลังจากที่พระบาทสมเด็จพระพุทธยอดฟ้าจุฬาโลกมหาราชทรงสถาปนากรุงเทพฯเป็นราชธานีได้เพียงสามปี พระเจ้าปดุง (Badon Min) กษัตริย์พม่าราชวงศ์โก้นบองจัดทัพเข้ารุกรานอาณาจักรสยามจากหลายทิศทางทั้งหมดจำนวนเก้าทัพ โดยทัพขนาดใหญ่ที่สุดคือทัพหลวงของพระเจ้าปดุงยกมาทางด่านเจดีย์สามองค์เข้าโจมตีทางกาญจนบุรี โดยส่งแม่ทัพฝ่ายพม่าคือเมียนวุ่นและเมียนเมวุ่นยกทัพหน้าเข้ามาก่อน กรมพระราชวังบวรมหาสุรสิงหนาทพร้อมทั้งพระยากลาโหมราชเสนา พระยาจ่าแสนยากร และเจ้าพระยารัตนาพิพิธ (สน สนธิรัตน์) เสด็จยกทัพไปตั้งรับเมียนวุ่นและเมียนเมวุ่นทางกาญจนบุรีที่ทุ่งลาดหญ้า (ตำบลลาดหญ้า อำเภอเมือง จังหวัดกาญจนบุรี) นำไปสู่การรบที่ทุ่งลาดหญ้า การสู้รบใช้เวลาประมาณสองเดือน ฝ่ายพม่าประสบปัญหาขาดแคลนเสบียงทำให้ต้องปราชัยและถอยไปในที่สุด เมื่อทัพหน้าของเมียนวุ่นและเมียนเมวุ่นพ่ายแพ้พระเจ้าปดุงจึงทรงถอยทัพกลับไปยังเมืองเมาะตะมะ ทัพของพม่าที่เข้ารุกรานทางราชบุรีก็ไม่ประสบผลเช่นกันต้องถอยกลับไปยังเมืองทวาย
ทางแหลมมลายูภาคใต้นั้น แกงหวุ่นแมงยีแม่ทัพพม่ายกทัพยึดได้เมืองชุมพร เมืองไชยา และเมืองนครศรีธรรมราช กรมพระราชวังบวรฯเสด็จยกทัพลงทางใต้ ทรงให้พระยากลาโหมราชเสนาและพระยาจ่าแสนยากรเอาชนะทัพพม่าได้ที่เมืองไชยา ทำให้แกงหวุ่นแมงยีต้องถอยทัพกลับไปอยู่ที่เมืองมะริดในเดือนมีนาคมพ.ศ. 2329 แม้ว่าการรุกรานของพม่าในสงครามเก้าทัพจะประสบกับความล้มเหลว แต่พระเจ้าปดุงทรงไม่ยอมแพ้ มีพระราชโองการให้ทัพของแกงหวุ่นแมงยีที่เมืองมะริดถอยไปอยู่เมืองทวาย เพื่อพักค้างในฤดูฝนเตรียมการสำหรับการรุกรานครั้งใหม่หลังจากฤดูฝนสิ้นสุดลง และให้ทัพเมืองทวายกลับไปอยู่ที่เมืองเมาะตะมะ ส่วนพระเจ้าปดุงนั้นยกทัพเสด็จกลับเมืองอังวะ
การจัดเตรียมทัพ

ในเดือนพฤศจิกายน พ.ศ. 2329 พระเจ้าปดุงมีพระราชโองการให้พระโอรสคือเจ้าชายอินแซะ (Ainshe หรือ Einshay) มหาอุปราชยกทัพพม่าจำนวน 50,000 คน มาตั้งที่เมืองเมาะตะมะ กาารรุกรานของพม่าในครั้งนี้แตกต่างจากสงครามเก้าทัพในครั้งก่อนคือยกมาเพียงเส้นทางเดียว ที่เมืองเมาะตะมะเจ้าชายอินแซะมหาอุปราชมีพระบัญชาให้เมียนวุ่นและเมียนเมวุ่น สองแม่ทัพพม่าที่พ่ายแพ้ในการรบที่ทุ่งลาดหญ้าเมืองปีก่อนหน้า ยกทัพจำนวน 30,000 คน เป็นทัพหน้าเข้ามาก่อน เมียนวุ่นและเมียนเมวุ่นมาตั้งทัพที่ท่าดินแดงและสามประสบ (อำเภอสังขละบุรี จังหวัดกาญจนบุรี) โดยฝ่ายพม่าตั้งยุ้งฉางสำหรับเก็บเสบียงอย่างมากมายไว้ตลอดทางเดินทัพ เพื่อแก้ไขปัญหาการขาดแคลนเสบียงในครั้งก่อนหน้า และสร้างสะพานข้ามแม้น้ำในทุกจุดข้าม หมายจะตั้งทัพอยู่เป็นแรมปี ที่ท่าแดนแดงและสามประสบนั้น เมียนวุ่นและเมียนเมวุ่นให้ตั้งค่ายชักปีกกาขุดสนามเพลาะ ส่วนเจ้าชายอินแซะมหาอุปราชยกทัพจำนวนที่เหลืออีก 20,000 คน มาตั้งที่แม่น้ำแม่กษัตริย์
กองลาดตระเวนเมืองไทรโยค เมืองศรีสวัสดิ์ และเมืองกาญจนบุรี พบทัพพม่ามาตั้งอยู่ที่ท่าดินแดงและสามประสบ จึงรายงานเข้าไปยังกรุงเทพฯ พระบาทสมเด็จพระพุทธยอดฟ้าจุฬาโลกฯโปรดฯให้จัดเตรียมทัพดังนี้;
สมเด็จพระอนุชาธิราช กรมพระราชวังบวรสถานมงคล พร้อมทั้งพระยากลาโหมราชเสนา พระยาจ่าแสนยากร และเจ้าพระยารัตนาพิพิธ (สน) สมุหนายก เสด็จยกทัพหน้าจำนวน 30,000 คน ล่วงหน้าไปก่อน
พระบาทสมเด็จพระพุทธยอดฟ้าจุฬาโลกมหาราช เสด็จยกทัพหลวงจำนวน 30,000 คน พร้อมทั้งกรมพระราชวังบวรสถานพิมุข
ให้พระยาพลเทพ (ปิ่น) เป็นผู้รักษาพระนครฯ
การรบ

กรมพระราชวังบวรมหาสุรสิงหนาทเสด็จยกทัพจากกรุงเทพฯจำนวน 30,000 คน ทางชลมารคไปยังเมืองไทรโยคเมื่อวันพฤหัสบดี เดือน 3 ขึ้น 14 ค่ำ (วันที่ 1 กุมภาพันธ์ พ.ศ. 2330) เมื่อถึงเมืองไทรโยคกรมพระราชวังบวรฯมีพระราชบัณฑูรให้พระยากลาโหมราชเสนา พระยาจ่าแสนยากร และเจ้าพระยารัตนาพิพิธ (สน) ยกทัพหน้าจำนวน 20,000 คน ล่วงหน้าไป พบกับทัพพม่าที่สามประสบ เพื่อโจมตีทัพพม่าให้พ่ายแพ้ไปตั้งแต่ที่ชายแดนโดยไม่ให้ทัพพม่าเข้าในเขตแดนดังเช่นในคราวก่อน พระยากลาโหมราชเสนา พระยาจ่าแสนยากร และเจ้าพระยารัตนาพิพิธตั้งค่ายที่สามประสบ ทัพของกรมพระราชวังบวรฯตั้งห่างจากทัพหน้าลงมาเป็นระยะทาง 50 เส้น พระบาทสมเด็จพระพุทธยอดฟ้าจุฬาโลกฯเสด็จยกทัพหลวงทางชลมารคถึงเมืองไทรโยค แล้วยกขึ้นเป็นทัพบกเสด็จไปตั้งทัพห่างจากทัพของกรมพระราชวังบวรฯลงมา 70 เส้น จากนั้นมีพระราชโองการให้แม่ทัพนายกองทัพหลวงยกแยกออกไปตั้งประชิดกับทัพพม่าที่ท่าดินแดง
ในวันพุธ ขึ้น 5 ค่ำ เดือน 4 (21 กุมภาพันธ์ พ.ศ. 2330) ทัพฝ่ายไทยเข้าโจมตีทัพฝ่ายพม่าพร้อมกันทั้งทีท่าดินแดงและสามประสบ การสู้รบกินเวลาทั้งกลางวันและกลางคืนมีการยิงปืนใหญ่ใส่กันและกัน การสู้รบใช้เวลาประมาณสามวันจนกระทั่งในวันศุกร์ ขึ้น 7 ค่ำ เดือน 4 ทัพพม่าแตกพ่ายถอยร่นไป ฝ่ายเจ้าชายอินแซะมหาอุปราชทรงทราบว่าทัพหน้าของเมียนวุ่นและเมียนเมวุ่นพ่ายแพ้ถอยมาแล้วจึงมีพระบัญชาให้ถอยทัพกลับไปยังเมืองเมาะตะมะเช่นกัน ทัพฝ่ายไทยยกติดตามไปสังหารทหารพม่าจำนวนและติดตามไปจนถึงแม่น้ำแม่กษัตริย์ซึ่งทัพของเจ้าชายอินแซะมหาอุปราชตั้งอยู่ จากนั้นมีพระราชโองการให้เผาทำลายยุ้งฉางที่เก็บเสบียงของพม่าจนหมดสิ้น แล้วจึงยกทัพกลับพระนคร
ผลลัพธ์

สงครามท่าดินแดง นับเวลาตั้งแต่ยกทัพออกจากกรุงเทพฯไป ใช้ระยะเวลาเพียงไม่ถึงหนึ่งเดือน สามารถเอาชนะทัพฝ่ายพม่าได้ แม้ว่าฝ่ายพม่าพยายามแก้ไขปัญหาเรื่องความขาดแคลนเสบียงดังที่เกิดขึ้นในสงครามเก้าทัพครั้งก่อนแล้ว แต่ฝ่ายพม่ากลับไม่สามารถตั้งทัพอยู่ได้นานต้องถอยกลับไปในเวลาสั้น ฝ่ายสยามยกทัพไปพบกับทัพพม่าถึงเขตชายแดน ไม่ปล่อยให้ทัพพม่ายกล่วงเข้ามาถึงลาดหญ้าเหมือนครั้งก่อน หลังจากสงครามเก้าทัพและสงครามท่าดินแดงฝ่ายสยามกลับขึ้นเป็นฝ่ายรุกในฝั่งภาคตะวันตกนำไปสู่สงครามตีเมืองทวาย
ดูเพิ่ม

สงครามเก้าทัพ
"ด่านเจดีย์สามองค์" ณ อำเภอสังขละบุรี จังหวัดกาญจนบุรี เป็นช่องทางหลักของการเดินทัพของพม่า
สุภรภ์เพ็ญ หลวงเทพนิมิต

| ท่านผู้หญิง สุภรภ์เพ็ญ หลวงเทพนิมิต |
| --- | --- |
เกิด: สุภรเพ็ญ ณ  พัทลุง กรุงเทพมหานคร ประเทศไทย
อาชีพ: รองราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คู่สมรส: พล.ต.ศิรช์ณรงค์ หลวงเทพนิมิต
ท่านผู้หญิง สุภรภ์เพ็ญ หลวงเทพนิมิต หรือชื่อเดิม สุภรเพ็ญ หลวงเทพ (สกุลเดิม ณ พัทลุง) รองราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ สำนักราชเลขาธิการ และผู้รับผิดชอบโรงฝึกศิลปาชีพฯ สวนจิตรลดา
ด้านชีวิตครอบครัวท่านผู้หญิง สุภรภ์เพ็ญสมรสกับ พล.ต.ศิรช์ณรงค์ หลวงเทพนิมิต ผู้บัญชาการมณฑลทหารบกที่ 14
เครื่องราชอิสริยาภรณ์

ท่านผู้หญิงสุภรภ์เพ็ญ หลวงเทพนิมิต ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2543 –  เหรียญจักรพรรดิมาลา (ร.จ.พ.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนี :
พ.ศ. 2527 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 4
สงครามตองอู–อยุธยา (ค.ศ. 1662–1664)

| ด ค กสงครามพม่า–สยาม |
| --- | --- |
 พระเจ้าตะเบ็งชเวตี้  ช้างเผือก  การเสียกรุงครั้งที่หนึ่ง  ยุทธหัตถี  1593–1600  1609–1622  1662–1664  1675–1676  1700–1701  พระเจ้าอลองพญา  การเสียกรุงครั้งที่สอง  เชียงใหม่  บางแก้ว  อะแซหวุ่นกี้  เก้าทัพ  ตีเมืองทวาย  ทวาย  พม่าตีเชียงใหม่  เชียงแสน  เมืองถลาง  เชียงตุง 
สงครามตองอู–อยุธยา (ค.ศ. 1662–1664) เป็นสงครามระหว่างราชวงศ์ตองอูแห่งพม่าและกรุงศรีอยุธยาของไทยในช่วง ค.ศ. 1662–1664
ภูมิหลัง

บทความหลัก: การพิชิตหมิงของชิง
ใน ค.ศ. 1664 กองทัพแมนจูซึ่งอยู่นอกกำแพงเมืองจีนบุกเข้ายึดเป่ย์จิงเมืองหลวงของราชวงศ์หมิง ประกาศล้มเลิกราชวงศ์หมิง และจัดตั้งราชวงศ์ชิงขึ้นแทนที่ ภายในสองปีถัดมา ขณะที่ราชวงศ์ชิงพยายามขยายอำนาจเข้าสู่ภาคเหนือของจีนนั้น จู โหยวหลาง (朱由榔) จักรพรรดิพระองค์สุดท้ายของราชวงศ์หมิงใต้กับผู้ภักดีที่ยังเหลือก็พยายามรวมตัวกันอยู่ทางใต้ ครั้นปลายเดือนมกราคม ค.ศ. 1659 องค์ชายตัวหนี (多尼) แห่งราชวงศ์ชิงนำทัพเข้ายึดยฺหวินหนาน (雲南) ไว้ได้ ทำให้จู โหยวหลาง หลีกลี้เข้าสู่พม่าซึ่งอยู่ใกล้เคียงและเวลานั้นมีผู้ปกครอง คือ พระเจ้าปีนดะเลแห่งราชวงศ์ตองอู
การรุกรานครั้งแรก

ใน ค.ศ. 1660 กองทัพจีนบุกถึงอังวะเพื่อตามจับตัวจู โหยวหลาง และใน ค.ศ. 1661 พระอนุชาของพระเจ้าปีนดะเลยึดอำนาจ ถอดพระเจ้าปีนดะเลออกจากราชสมบัติ แล้วขึ้นครองราชย์แทน ทรงพระนาม พระเจ้าปเย สมเด็จพระนารายณ์แห่งกรุงศรีอยุธยาทรงเล็งเห็นว่า อาจเป็นโอกาสที่อำนาจของพม่าในล้านนาเริ่มคลอนแคลน ควรจะส่งทัพไปโจมจับล้านนามาเป็นเมืองขึ้น จึงทรงดำเนินการตามนั้น แม้การทัพครั้งนี้จะทำได้เพียงยึดลำปางและเมืองเล็กเมืองน้อยแห่งอื่น ๆ แต่ในเดือนมีนาคม ค.ศ. 1662 ก็เบนเข็มไปเมาะตะมะ ครั้งนี้ยึดชายฝั่งตะนาวศรีตอนบนได้ โชคยังดีสำหรับพม่าที่ปัญหากับจีนได้สิ้นลง จึงส่งทัพบกทัพเรือมายึดเมาะตะมะและทวายคืนได้ภายในเดือนธันวาคม ค.ศ. 1662 แล้วยกตามตีทัพอยุธยาที่ถอยหนีไป แต่ถูกอยุธยาตีโต้บริเวณกาญจนบุรี เสียหายยับเยิน
การรุกรานครั้งที่สอง

กรุงศรีอยุธยาส่งทัพไปยึดล้านนาอีกครั้ง การบุกเข้านครเชียงใหม่ครั้งนี้ทำให้เหล่าผู้ปกครองชาวพม่าในล้านนาต้องตื่นตระหนก ทัพอยุธยายึดเชียงใหม่ได้ในวันที่ 10 กุมภาพันธ์ ค.ศ. 1663 ทัพหนุนพม่าที่มาช่วยล่าช้าก็ถูกตีแตกจนต้องร่นหนี ครั้นเดือนพฤศจิกายน ค.ศ. 1663 อยุธยารุกเข้าตะนาวศรีเป็นสองทาง คือ เมาะตะมะกับมะละแหม่งทางเหนือ และทวายทางใต้ ทัพพม่าต้านการโจมตีจากอยุธยาไว้ได้จนถึงเดือนพฤษภาคม ค.ศ. 1664 ซึ่งเข้าฤดูฝน ทำให้อยุธยาก็ถอยกลับไป
ขณะเดียวกัน ทัพอยุธยาที่ประจำอยู่ในเชียงใหม่ถูกล้อมกักไว้ในเมืองร้างเมืองหนึ่ง และถูกกองกำลังต่อต้านลอบโจมตีทุกครั้งที่ก้าวออกนอกเมือง จนปลายเดือนพฤศจิกายน ค.ศ. 1664 ทัพอยุธยาจึงกวาดครัวอพยพกลับไปอยุธยา
ผลสืบเนื่อง

เหตุการณ์เหล่านี้นับเป็นการศึกใหญ่ครั้งสุดท้ายระหว่างตองอูกับอยุธยาจนถึง ค.ศ. 1760 กระนั้น ก็มีการปะทะกันประปรายในช่วง ค.ศ. 1675–1676 และ ค.ศ. 1700–1701
บรรณานุกรม

Dennerline, Jerry (2002), "The Shun-chih Reign",  ใน Peterson, Willard J. (บ.ก.), Cambridge History of China, Vol. 9, Part 1: The Ch'ing Dynasty to 1800, Cambridge University Press, pp. 73–119, ISBN 978-0-521-24334-6
"Driving Distance Calculator and Driving Direction Myanmar". Distance Calculator. GlobeFeed.com. สืบค้นเมื่อ 22 November 2019.
Harvey, G. E. (1925). History of Burma: From the Earliest Times to 10 March 1824. London: Frank Cass & Co. Ltd.
Keay, John (2008). China: A History. Harper.
Kohn, George Childs (1999). Dictionary of Wars (Revised ed.). New York: Facts on File, Inc. ISBN 0-8160-3928-3.
Phayre, Lt. Gen. Sir Arthur P. (1883). History of Burma (1967 ed.). London: Susil Gupta.
Rajanubhab, Prince Damrong (2001). Our Wars With the Burmese. Bangkok: White Lotus. ISBN 9747534584.
Smith, Robert (2017). The Kings of Ayutthaya: A Creative Retelling of Siamese History. Silkworm Books. ISBN 9786162151347. สืบค้นเมื่อ 21 November 2019.
Vandenberg, Tricky; May, Ken (2020). "Historical Events - 1650-1699". History of Ayutthaya (ภาษาอังกฤษ). Ayutthaya Historical Research (AHR). สืบค้นเมื่อ 21 November 2019.
Wood, W.A.R. (1924). A History of Siam. London: T Fisher Unwin Ltd. สืบค้นเมื่อ 21 November 2019.
ภูมิภาคเอเชียอาคเนย์
วิทยาลัยเกษตรและเทคโนโลยีตรัง สถาบันการอาชีวศึกษาเกษตรภาคใต้

วิทยาลัยเกษตรและเทคโนโลยีตรัง (อังกฤษ : Trang College of Agriculture and Technology  ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดตรัง โดยเปิดสอน 2 หลักสูตร คือ ประกาศนียบีตรวิชาชีพ (ปวช.), ประกาศนียบีตรวิชาชีพชั้นสูง (ปวส.)
| --- | --- |

ชื่อย่อ: วษท.ตง. / T-CAT
คติพจน์: สำนึกต่อหน้าที่และความรับผิดชอบ
ประเภท: รัฐบาล - วิทยาลัย  สังกัดสถาบันการอาชีวศึกษาเกษตรภาคใต้
สถาปนา: 17 กรกฎาคม พ.ศ. 2478
ผู้อำนวยการวิทยาลัย: ดร.ไชยสิทธิ์ กิจค้า
ที่ตั้ง: 99 หมู่ที่ 7 ตำบลนาท่ามเหนือ  อำเภอเมืองตรัง   จังหวัดตรัง 92190
เว็บไซต์: วษท.ตรัง